open-index/open-wikipedia-markdown huggingface dataset:
Μαγνητική μάζα

Με τον όρο **μαγνητική μάζα**  χαρακτηρίζεται η ποσότητα μαγνητισμού στη συσσώρευση του οποίου, στους πόλους των μαγνητών, αποδίδονται οι μαγνητικές δυνάμεις αυτών. Η μαγνητική μάζα του βόρειου πόλου του μαγνήτη θεωρείται βόρεια (Μβ), και αντίστοιχα του νότιου πόλου, νότια (Μν).

*Επισημαίνεται ότι η μαγνητική μάζα είναι ένα μέγεθος υποθετικό, που στην πραγματικότητα δεν υπάρχει. Αν δύο πόλοι από διαφορετικούς μαγνήτες ασκούν ακριβώς ίδια δύναμη σε τρίτο μαγνητικό πόλο τότε θεωρούνται πως έχουν ίδια μαγνητική μάζα.

Μάζα
Νώνακρις

Η ** Νώνακρις** ήταν αρχαία Αρκαδική πόλη των Αζάνων. Σήμερα διοικητικά ανήκει στον Νομό Αχαΐας.

## Ιστορία
Η Νώνακρις ανήκε στην πόλη - κράτος του Φενεού και με το ίδιο όνομα υπήρχε και άλλη Αρκαδική πολίχνη, ένας από τους τρεις οικισμούς - πολίχνες της Τρίπολης. Ονομάστηκε έτσι από την Νωνάκριδα, γυναίκα του μυθικού βασιλιά της Αρκαδίας Λυκάονα και βρισκόταν κοντά στα Ύδατα της Στυγός. Όταν πέρασε από εκεί ο Παυσανίας, βρήκε μόνο ερείπια της πόλης.

Σήμερα η ορεινή περιοχή και οι οικισμοί της στα σύνορα του πρώην Δήμου Ακράτας με το Δήμο Καλαβρύτων λέγεται *Νωνάκριδα* ή χωριά της Νωνάκριδος. Μάλιστα υπήρξε και Δήμος Νωνάκριδος το 19ο αιώνα που ανήκε στην Επαρχία Καλαβρύτων.

Η ακριβής θέση της αρχαίας πόλεως δεν έχει εντοπιστεί αλλά πιστεύεται ότι βρισκόταν στην παραπάνω περιοχή και συγκεκριμένα μεταξύ των χωριών Σόλου και Μεσορρουγίου του πρώην Δήμου Ακράτας.

## Παραπομπές


## Πηγές

* Γεώργιος Παπανδρέου, *[http://anemi.lib.uoc.gr/metadata/c/4/9/metadata-425-0000087.tkl Αζανιάς, ήτοι Αρχαιολογική πραγματεία πασών των Αρχαίων πόλεων της Αρκαδικής Αζανίδος μετά των περιχώρων αυτών και ιστορικαί περιπαίτειαι μέχρι των καθ' ημάς χρόνων]*, Εκ του Τυπογραφείου της εφημ. "Ηλείας" Γεωργ. Ε. Δημητριάδου, Εν Πύργω 1886.
* 

## Περαιτέρω ανάγνωση

* 

Κατηγορία:Αρκαδική Αζανία
Κατηγορία:Πόλεις της αρχαίας Αρκαδίας
Κατηγορία:Δήμος Ακράτας
Κατηγορία:Δήμος Αιγιαλείας
Κατηγορία:Επαρχία Καλαβρύτων
Περούτζα Κάλτσιο

Η **Ασσοσιατζιόνε Καλτσίστικα Περούτζα Κάλτσιο**, περισσότερο γνωστή ως **Περούτζα**, είναι ιταλική ποδοσφαιρική ομάδα με έδρα την πόλη της Περούτζα. Η σημερινή υπόσταση του συλλόγου, ο οποίος επανιδρύθηκε το 2010 ως *Ασσοσιατζιόνε Σπορτίβα Ντιλετταντίστικα Περούτζα Κάλτσιο*, αποτελεί συνέχεια του ιστορικού σωματείου της *Ασσοσιατζιόνε Κάλτσιο Περούτζα* το οποίο ιδρύθηκε το 1905 – ως αποτέλεσμα της συγχώνευσης των δύο τοπικών σωματείων της *Braccio Fortebraccio* και της *Libertas* – και διαλύθηκε το 2005, καθώς και της *Περούτζα Κάλτσιο* η οποία επανιδρύθηκε το ίδιο έτος και διαλύθηκε, με την σειρά της, το 2010. Το τωρινό όνομα του συλλόγου υφίσταται από το 2011.

Ο σύλλογος μετρά συνολικά 13 συμμετοχές στο ιταλικό πρωτάθλημα της Σέριε Α, όπου η καλύτερή του στιγμή ήταν η κατάληψη της δεύτερης θέσης του βαθμολογικού πίνακα την σεζόν 1978-1979. Στην διάρκεια εκείνης της σεζόν, η ομάδα της Ούμπρια έφτασε στην επίτευξη ενός ιστορικού ρεκόρ αήττητου, αποτελώντας την πρώτη ομάδα στην ιστορία του πρωταθλήματος που να ολοκληρώνει την σεζόν αήττητη. Πέραν των εθνικών τίτλων που έχει κατακτήσει αγωνιζόμενη στις χαμηλότερες κατηγορίες, στην διεθνή σκηνή ο σύλλογος μετρά μία νίκη στο Κύπελλο Ράπαν, καθώς και στο Κύπελλο Ιντερτότο. Ως αποτέλεσμα της τελευταίας επιτυχίας, η Περούτζα είναι μία από τις 11 ιταλικές ομάδες και μία από τις συνολικά 42 ευρωπαϊκές που να έχει κατακτήσει στην διάρκεια της ιστορίας της τουλάχιστον μία από τις διοργανώσεις της ΟΥΕΦΑ. Ο σύλλογος μετρά, επίσης, δύο συμμετοχές στο Κύπελλο ΟΥΕΦΑ. Αυτό τον καιρό αγωνίζεται στο πρωτάθλημα της Σέριε Β.

Οι παίκτες του συλλόγου είναι γνωστοί με το ψευδώνυμο *"biancorossi"* (ερυθρόλευκοι) λόγω των παραδοσιακών χρωμάτων των εμφανίσεων, όπου η φανέλα και οι κάλτσες είναι κόκκινου χρώματος, ενώ το σορτσάκι είναι λευκό, καθώς και *"grifoni"* (γρύπες) ως φόρο τιμής στο συνώνυμο μυθολογικό πλάσμα που αποτελεί σύμβολο, τόσο του συλλόγου όσο και της πόλης της Περούτζα. Οι εντός έδρας αναμετρήσεις της διεξάγονται στο Στάντιο Ρενάτο Κούρι. Στην διάρκεια της σεζόν 1979-1980, αποτέλεσε την πρώτη ιταλική ποδοσφαιρική ομάδα που να φέρει χορηγό στην εμφάνισή της.

## Ενδεκάδα

## Παραπομπές


## Εξωτερικοί σύνδεσμοι

 

Κατηγορία:Ιδρύσεις αθλητικών συλλόγων το 1905
Κατηγορία:Ιδρύσεις ποδοσφαιρικών ομάδων το 1905
Μαγνητοοπτικά φαινόμενα

**Μαγνητοοπτικά φαινόμενα** χαρακτηρίζονται εκείνα που οφείλονται στην επίδραση μαγνητικού πεδίου επί των οπτικών ιδιοτήτων των σωμάτων.

Την πρώτη συσχέτιση των μαγνητικών φαινομένων προς τα οπτικά έκανε ο Φαραντέι το 1848 παρατηρώντας ότι η επίδραση των μαγνητικών πεδίων επί του γραμμικά πολωμένου φωτός προκαλεί στροφή του επιπέδου πόλωσης, η δε γωνία στροφής είναι ανάλογη της έντασης του μαγνητικού πεδίου και του μήκους του φωτιζόμενου σώματος, εξαρτώμενη και από τον δείκτη διάθλασης του σώματος.

Έτσι καθορίζεται η μαγνητοοπτική σταθερά του Βερντέτ, που είναι η γωνία στροφής του επιπέδου πόλωσης, και που αντιστοιχεί  σε μήκος σώματος ενός εκατοστόμετρου και έντασης μαγνητικού πεδίου ενός γκάους. Η σταθερά αυτή είναι διάφορη προς τα διάφορα σώματα. Όπως απέδειξε το 1896 ο Ζέεμαν ανάλογο μαγνητοοπτικό αποτέλεσμα προκαλείται και από τον ηλεκτρομαγνήτη.

Τα μαγνητοοπτικά φαινόμενα όπως και τα υπό του Σταρκ, το 1913, ανακαλυφθέντα ηλεκτροοπτικά φαινόμενα (παρόμοια), απετέλεσαν τις πειραματικές βάσεις της ηλεκτρομαγνητικής θεωρίας του φωτός

Φαινόμενα
Κατηγορία:Οπτικά φαινόμενα
Μαγνητικός πόλος

**Μαγνητικοί πόλοι** χαρακτηρίζονται οι άκρες ενός μαγνήτη στους οποίους και παρατηρείται η μεγαλύτερη μαγνητική μάζα ή διέρχονται οι μαγνητικές γραμμές.

Πειραματικά γίνονται αντιληπτοί αν βυθισθεί ραβδόμορφος μαγνήτης σε ρινίσματα σιδήρου όπου αυτά θα προσκοληθούν στους πόλους. Όλες οι μορφές και τύποι μαγνητών παρουσιάζουν δύο πόλους, ακόμη και οι σφαιρικοί (π.χ. η Γη). Ανάμεσα στους δύο πόλους παρατηρείται μια συνεχής μείωση της μαγνητικής δράσης που μηδενίζεται στο μέσον του μαγνήτη. Το σημείο αυτό ονομάζεται *ουδέτερη ζώνη*.

Αν μια μαγνητική βελόνα ή ένας ραβδόμορφος μαγνήτης τοποθετηθούν έτσι ώστε να περιστρέφονται ελεύθερα γύρω από κατακόρυφο άξονα. που είναι κάθετος στον άξονα που διέρχεται από τους πόλους και διέρχεται από το κέντρο βάρους τους, τότε θα παρατηρηθεί ότι αμφότερα θα στραφούν και θα ισορροπήσουν προς ορισμένη πάντα κατεύθυνση που θα συμπίπτει με εκείνη του Βορρά - Νότου. Το άκρο του μαγνήτη που είναι στραμμένο στο βορρά λέγεται βόρειος πόλος και το άλλο νότιος πόλος.

Οι γήινοι μαγνητικοί πόλοι είναι τα σημεία της Γης όπου συναντώνται οι γήινοι μεσημβρινοί που είναι ο Βόρειος Πόλος και ο Νότιος Πόλος. Οι γήινοι μαγνητικοί πόλοι δεν συμπίπτουν με τους γεωγραφικούς πόλους της Γης με συνέπεια η μαγνητική βελόνη να μη δείχνει τον αληθή βορρά.

Οι μαγνητικοί πόλοι, σε οποιαδήποτε κλίμακα κι αν εξετάζουμε την ύλη, εμφανίζονται πάντοτε κατά ζεύγη (βόρειος-νότιος), ποτέ μεμονωμένα. Τα μαγνητικά μονόπολα, αν και προβλέπονται από την κβαντική θεωρία, μέχρι σήμερα δεν έχουν παρατηρηθεί στη φύση.

Πόλος
Όμπλαστ του Γιαροσλάβλ

Το **Όμπλαστ του Γιαροσλάβλ** (ρωσικά: Яросла́вская о́бласть) είναι ομοσπονδιακό υποκείμενο της Ρωσίας, υπαγόμενο στο Κεντρικό Διαμέρισμα. Βρίσκεται βορειοανατολικά της Μόσχας, σε κομβικό σημείο για ολόκληρο το σύστημα μεταφορών (οδικό, σιδηροδρομικό, ποτάμιο) της ευρωπαϊκής Ρωσίας.

Μεγαλύτερη πόλη και πρωτεύουσα της περιφέρειας είναι το Γιαροσλάβλ (591.486 κάτοικοι - απογρ. 2010), μια μεσαιωνική πόλη χτισμένη στις όχθες του Άνω Βόλγα, η οποία έπαιξε σπουδαίο ρόλο στη ρωσική ιστορία και σήμερα συγκαταλέγεται στον κατάλογο Μνημείων Παγκόσμιας Κληρονομιάς της UNESCO. Δεύτερο σε πληθυσμό είναι το επίσης μεσαιωνικό Ρίμπινσκ (200.771). Από τις υπόλοιπες πόλεις ξεχωριστό είναι το Ροστόφ Βελίκι (35.300), η αρχαιότερη πόλη της περιφέρειας με ιστορία που ξεκινά την εποχή της βαραγγικής επέκτασης στη Ρωσία. Ξεχωρίζει επίσης το Περεσλάβλ-Ζαλέσκι, η γενέτειρα του Αλεξάνδρου Νιέφσκι και του ρωσικού ναυτικού.

Βασικές οικονομικές δραστηριότητες είναι η παραγωγή και επεξεργασία χημικών, ξυλείας και υφασμάτων, καθώς και οι συγκοινωνίες. Σημαντικά είναι επίσης τα έσοδα από τον τουρισμό, αφού η περιφέρεια είναι τμήμα του Χρυσού Δακτυλίου.

## Παραπομπές


## Εξωτερικοί σύνδεσμοι
* 
* Επίσημος ιστοχώρος (στην αγγλική) 

Γιαροσλαβλ
Μαγνητικό φάσμα

right|thumb|Μαγνητικό φάσμα ρινισμάτων σιδήρου επί χάρτου υπό του οποίου φέρεται ραβδόμορφος μαγνήτης.
**Μαγνητικό φάσμα** ονομάζεται η εικόνα που εμφανίζεται όταν ρινίσματα σιδήρου που διασκορπίζονται σε φύλλο χάρτου, εντός μαγνητικού πεδίου, μαγνητιστούν και διαταχθούν γραμμικά λαμβάνοντας έτσι την πορεία των μαγνητικών δυναμικών γραμμών που ασκούνται σ΄ αυτό.

Τούτο συμβαίνει διότι μόλις τα ρινίσματα σιδήρου βρεθούν μέσα σε μαγνητικό πεδίο αυτά μαγνητίζονται και αποτελούν επιμέρους μαγνήτες που έχουν διεύθυνση εφαπτόμενη των δυναμικών γραμμών, με συνέπεια τα ίδια τα ρινίσματα διατασσόμενα ν΄ αποκαλύπτουν σχεδόν τις μαγνητικές δυναμικές γραμμές του πεδίου.

Φάσμα
White Town

Οι **White Town** είναι βρετανικό μουσικό συγκρότημα το οποίο ανήκει στην τέκνο-ποπ μουσική σκηνή. Ο μοναδικός άνθρωπος στο συγκρότημα είναι ο ινδικής καταγωγής Τζιότι Μίσρα, ο οποίος είναι μουσικός και τραγουδιστής.

Ο Μίσρα γεννήθηκε στη Ρούρκελα της Ινδίας στις 30 Ιουλίου του 1966 και από την ηλικία των 3 ετών ζει στην Αγγλία. Το συγκρότημα White Town έκανε μόνο μία επιτυχία, το 1997 με το τραγούδι "Your Woman" το οποίο ήταν νο1 στους βρετανικούς μουσικούς καταλόγους με τις επιτυχίες, τον Ιανουάριο αυτής της χρονιάς.

Πρώην μαρξιστής, ο τραγουδιστής έφυγε από την εταιρεία ΕΜΙ το 1997 και ασχολήθηκε με την ίντι μουσική http://www.parasol.com. Το άλμπουμ του *Peek & Poke*, το 2000 απέσπασε μέτριες κριτικές reviews και δεν είχε καλές πωλήσεις.

Σήμερα ο Μίσρα ζει στο Ντέρμπι της Αγγλίας.

## Δισκογραφία
* *Abort, Retry, Fail? * (EP) - 1996

* *Women in Technology* - 1997

## Εξωτερικοί σύνδεσμοι
* Επίσημος ιστότοπος

Κατηγορία:Βρετανικά μουσικά συγκροτήματα
Σημαία των Καναρίων Νήσων

[thumb|right|[Αρχείο:FIAV 010000.svg|20px Η κρατική σημαία της Αυτόνομης Κοινότητας των Καναρίων Νήσων. Λόγος σημαίας: 2:3]]
[thumb|right|[Αρχείο:FIAV 100000.svg|20px Η σημαία των πολιτών. Λόγος: 2:3]]
Η **[[σημαία]] της αυτόνομης κοινότητας των [[Κανάριες Νήσοι|Καναρίων Νήσων]]** αποτελείται από τρεις κάθετες λωρίδες, ίδιες στο μέγεθος χρωμάτων λευκού, μπλε και κίτρινου.

Η κρατική σημαία συμπεριλαμβάνει το εθνόσημο των Καναρίων Νήσων στην κεντρική λωρίδα. Αυτό δεν υπάρχει στη σημαία των πολιτών. Τα σχέδια επισημοποιήθηκαν με διάταγμα στις 16 Αυγούστου του 1982, με το οποίο τα Κανάρια Νησιά έγιναν αυτόνομα.

Η τρίχρωμη σημαία έχει τις ρίζες της στο κίνημα *Canarias Libre* που έδρασε τη δεκαετία του ' 60. Σχεδιάστηκε από την Κάρμεν Σαρμιέντο και τους γιους της και για πρώτη φορά παρουσιάστηκε σε μορφή χαρτιού στις 8 Σεπτεμβρίου του 1961. Συνδύαζε το μπλε και το λευκό χρώμα της επαρχίας Σάντα Κρουζ ντε Τενερίφε , όπως επίσης και το μπλε και κίτρινο χρώμα της άλλης επαρχίας, Λας Πάλμας.

## Σημαίες των επαρχιών
Αυτές οι επαρχίες δεν έχουν σημαία.

## Σημαίες των νησιών

Image:Flag of El Hierro with CoA.svg|Ελ Ιέρρο
Image:Flag of La Palma with CoA.svg|Λα Πάλμα
Image:Flag of La Gomera.svg|Λα Γκομέρα
Image:Flag of Tenerife.svg|Τενερίφη
Image:Flag of Gran Canaria.svg|Γκραν Κανάρια
Image:Flag of Fuerteventura.svg|Φουερτεβεντούρα
Image:Flag of Lanzarote.svg|Λανθαρότε


## Εξωτερικοί σύνδεσμοι

* Banderas de Canerias του Χοσέ Μανουέλ Ερμπές.

## Παραπομπές


Κατηγορία:Κανάριες νήσοι
Καναρι
Έμβλημα των Καναρίων Νήσων

right|250px|Το έμβλημα των Καναρίων Νήσων

Το **έμβλημα των [[Κανάριες Νήσοι|Καναρίων Νήσων]]** είναι το κεντρικό στοιχείο στη σημαία των Καναρίων Νήσων. Γράφει τη λέξη «Oceano» (Ωκεανός). Τα σχέδια έγιναν επίσημα με ειδικό διάταγμα για τη αυτόνομη κοινότητα των Καναρίων Νήσων στις 16 Αυγούστου του 1982. Φέρει το μπλε και κίτρινο χρώμα της επαρχίας Λας Πάλμας.

Τα επτά γκρίζα νησιά συμβολίζουν τα Κανάρια Νησιά που είναι ηφαιστειακής προέλευσης και βρίσκονται στον Ατλαντικό Ωκεανό. Το εθνόσημο βαστούν τα σκυλιά που έδωσαν το όνομά τους στα νησιά πιθανότατα από το λατινικό *Insularia Canaria*, που σημαίνει «Νήσος των Σκύλων»,λέξη που αποδόθηκε μόνο στο νησί Γκραν Κανάρια.

Εδώ υπήρχε από τα αρχαιότατα χρόνια κάποια ράτσα αγρίων σκύλων.

## Παραπομπές


## Εξωτερικοί σύνδεσμοι
*  

Καναρ
Κατηγορία:Κανάριες νήσοι
Καμπαρντίνο-Μπαλκάρια

Η **Δημοκρατία της Καμπαρντίνο-Μπαλκάριας** (Ρωσική: Кабарди́но-Балка́рская Респу́блика, Καμπαρντινική: Къэбэрдей-Балъкъэр Республикэ, Καρατσάι-Μπαλκαρική: Къабарты-Малкъар Республика) ή **Καμπαρντίνο-Μπαλκάρια** είναι συστατική οντότητα της Ρωσικής Ομοσπονδίας, υπαγόμενη στο Ομοσπονδιακό Διαμέρισμα Βορείου Καυκάσου. Εκτείνεται στη νότια Ρωσία (βόρειος Καύκασος) και συνορεύει με τη Γεωργία. Στο έδαφός της βρίσκεται η ψηλότερη κορυφή της Ευρώπης, στο όρος Ελμπρούς (5.642 μ.), ενώ ακόμα πέντε βουνά ξεπερνούν τα 5.000 μέτρα. 

Πρωτεύουσα της Δημοκρατίας είναι το Νάλτσικ (240.203 κάτοικοι στην απογραφή του 2010). Άλλες σημαντικές πόλεις, με πληθυσμό όμως που δεν ξεπερνά τις 50.000, είναι το Μπαξάν και το Προχλάντνι - το τελευταίο είναι ο βασικός συγκοινωνιακός κόμβος. Ένα μεγάλο κομμάτι του πληθυσμού εξακολουθεί να ζει σε χωριά (περίπου το 43%).

Όπως μαρτυρά και το όνομά της, η Καμπαρντινο-Μπαλκαρία αποτελείται από δύο συστατικές εθνότητες:

* Οι Καμπαρντίνοι είναι αρχαίο καυκάσιο φύλο, συγγενές με τους Αντιγκέους (βλ. Αντιγκέα) και τους Κιρκασίους (βλ. Καρατσάγεβο-Κιρκασία). Ομιλούν μία τοπική διάλεκτο του Καυκάσου που φέρει το όνομά τους και οι περισσότεροι είναι σουνίτες μουσουλμάνοι. Αντιπροσωπεύουν το 55% του συνολικού πληθυσμού.

* Οι Μπαλκάριοι είναι ο τοπικός κλάδος των Καρατσαϊτών. Ομιλούν την Καρατσαϊκή-Μπαλκαρική, η οποία ανήκει στην οικογένεια των τουρκικών γλωσσών, και είναι επίσης σουνίτες μουσουλμάνοι. Κατά το Β' Παγκόσμιο Πόλεμο κατηγορήθηκαν για συνεργασία με τους Γερμανούς και εκτοπίσθηκαν μαζικά στο ασιατικό κομμάτι της Ρωσίας. Η επιστροφή τους επετράπη το 1957 και σήμερα αριθμούν λίγο παραπάνω από 100.000 μέλη (12% του πληθυσμού).

Οι υπόλοιποι πολίτες είναι κυρίως Ρώσοι (25%) που ζουν στις πόλεις, ενώ αξιοσημείωτη είναι η ύπαρξη περίπου πέντε χιλιάδων κορεατικής καταγωγής.

Μετά τη διάλυση της ΕΣΣΔ, την αναβίωση των εθνικισμών στην ευρύτερη περιοχή του Καυκάσου και το κλείσιμο των κρατικών εταιριών, η Καμπαρντινο-Μπαλκαρία γνώρισε σοβαρή οικονομική κρίση με ποσοστά ανεργίας της τάξης του 90%. Ακόμα και σήμερα είναι μια από τις φτωχότερες ρωσικές περιοχές. Η οικονομική της ζωή περιστρέφεται γύρω από την παραγωγή και επεξεργασία αγροτοκτηνοτροφικών προϊόντων, ενώ δευτερεύουσες δραστηριότητες είναι η υλοτομία και η εξόρυξη μετάλλων (μολυβδαίνιο, βολφράμιο).

## Παραπομπές

## Εξωτερικοί σύνδεσμοι

* Kabardino-Balkaria on-line (ρωσικά)
* Σχολιασμός της πολιτικής κατάστασης από το BBC (αγγλικά)
* Ιστοσελίδα για τους Καμπαρντίν (αγγλικά)
* Φωτογραφίες από το travel-images.com


Κατηγορία:Δημοκρατίες της Ρωσίας
Σβέρε Στένερσεν

Ο **Σβέρε Στένερσεν** (*Sverre Stenersen*, 18 Ιουνίου 1926 – 17 Δεκεμβρίου 2005) ήταν Νορβηγός ολυμπιονίκης της χιονοδρομίας. Διακρίθηκε στο σύνθετο σκανδιναβικό αγώνισμα.

Γεννήθηκε στις 18 Ιουνίου του 1926 και οι μεγαλύτεροί του θρίαμβοι ήταν τα χρυσά μετάλλια στο ατομικό στους Χειμερινούς Ολυμπιακούς Αγώνες του 1956. Επίσης, κέρδισε χάλκινο μετάλλιο στη Χειμερινή Ολυμπιάδα του 1952 και διακρίθηκε και σε Παγκόσμια Πρωταθλήματα τη δεκαετία του '50.

Με την ομάδα Målselv IL κατέκτησε 13 εθνικά πρωταθλήματα. Τιμήθηκε για τις επιτυχίες του με το Μετάλλιο Χολμενκόλεν το 1955, από κοινού με τον Βασιλιά Χάκωνα Ζ΄, τον Χαλγκέιρ Μπρέντεν και τον Βέικο Χακουλίνεν.

## Μετάλλια
* 1952 Χειμερινοί Ολυμπιακοί Αγώνες - χάλκινο
* 1954 Παγκόσμιο Πρωτάθλημα Σκανδιναβικής Χιονοδρομίας - **χρυσό**
* 1956 Χειμερινοί Ολυμπιακοί Αγώνες - **χρυσό**
* 1958 Παγκόσμιο Πρωτάθλημα Σκανδιναβικής Χιονοδρομίας - ασημένιο

## Παραπομπές


## Εξωτερικοί σύνδεσμοι
* Προφίλ στη FIS

Κατηγορία:Νορβηγοί Ολυμπιονίκες
Βασίλης Μαγγίνας

Ο **Βασίλης Μαγγίνας** (Αθήνα, 22 Οκτωβρίου 1949 - Αθήνα, 6 Μαρτίου 2015) υπήρξε βουλευτής Αιτωλοακαρνανίας με το κόμμα της Νέας Δημοκρατίας, πρώην Υπουργός Απασχόλησης και Κοινωνικής Προστασίας. 
## Βιογραφικά στοιχεία
Είχε καταγωγή από τον Αστακό Αιτωλοακαρνανίας. Σπούδασε στη Νομική Σχολή του Πανεπιστημίου Αθηνών και ήταν δικηγόρος. 

Μεταξύ 1977-1981 διετέλεσε Γενικός Διευθυντής τού ΟΓΑ. Κατά το 1992-1993 ήταν Κυβερνητικός Εκπρόσωπος της κυβέρνησης του Κ. Μητσοτάκη. Εκλέχθηκε βουλευτής Αιτωλοακαρνανίας το 1993. Το 1995 εκλέχθηκε αντιπρόεδρος τού Ευρωπαϊκού Λαϊκού Kόμματος στη Δυτικοευρωπαϊκή Ένωση και στο Συμβούλιο τής Ευρώπης και επανεκλέχθηκε το 1999. Μεταξύ 1995-1996 ήταν εκπρόσωπος τύπου τής Νέας Δημοκρατίας, όταν αρχηγός της ήταν ο Μιλτιάδης Έβερτ. Επανεκλέχθηκε βουλευτής Αιτωλοακαρνανίας στις εκλογές του 1996 και του 2004. Το 2006 διετέλεσε κοινοβουλευτικός εκπρόσωπος της Νέας Δημοκρατίας. Τον Απρίλιο του 2007, μετά την παραίτηση τού Σ. Τσιτουρίδη, διορίστηκε Υπουργός Απασχόλησης και Κοινωνικής Προστασίας. Μετά τις εκλογές του 2007, οπότε επανεκλέχθηκε βουλευτής, διορίστηκε και πάλι Υπουργός Απασχόλησης και Κοινωνικής Προστασίας στην νέα κυβέρνηση του Κ. Καραμανλή. Στις 15 Δεκεμβρίου 2007 παραιτήθηκε για λόγους ευθιξίας μετά από δημοσιεύματα του Τύπου σχετικά με την πολεοδομική νομιμότητα της οικίας του και την θέση του ανέλαβε η Φάνη Πάλλη-Πετραλιά. Πέθανε στις 6 Μαρτίου 2015, από σηψαιμία.
## Παραπομπές και σημειώσεις

## Πηγές
* Βουλή των Ελλήνων - Μαγγίνας Βασίλειος, ανακτήθηκε 15 Δεκεμβρίου 2007
* Μαγγίνας Βασίλειος - Βιογραφικό, προσωπικός ιστότοπος, ανακτήθηκε 15 Δεκεμβρίου 2007 
* CandiaNews.gr - Απεβίωσε ο πρώην υπουργός Βασίλης Μαγγίνας, 06.03.2015, ανακτήθηκε 06.03.2015

Κατηγορία:Βουλευτές Αιτωλοακαρνανίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υπουργοί Απασχόλησης και Κοινωνικής Προστασίας
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες δικηγόροι του 20ού αιώνα
Κατηγορία:Έλληνες πολιτικοί του 20ού αιώνα
Έξυπνη κάρτα

thumb|Δείγμα έξυπνης κάρτας με ενσωματωμένο μικροεπεξεργαστή (''τσιπάκι''), σε δελτίο ταυτότητας της Εσθονίας.
**Έξυπνη κάρτα** (smart card) είναι μια κάρτα, η οποία μοιάζει πολύ εξωτερικά με τη γνωστή πιστωτική κάρτα. Εσωτερικά, όμως, διαφέρει σημαντικά από αυτήν. Η πιστωτική κάρτα είναι ένα απλό κομμάτι πλαστικού, στο οποίο έχει ενσωματωθεί μια μαγνητική ταινία (magnetic stripe), στην οποία είναι εγγεγραμμένα κάποια 
στοιχεία του χρήστη. Η έξυπνη κάρτα, αντίθετα, ενσωματώνει ένα μικροεπεξεργαστή, ο οποίος βρίσκεται κάτω από μια επαφή από χρυσό, προσαρμοσμένο στη μια πλευρά της. Η βασική διαφορά των δύο τύπων καρτών 
είναι ότι, ενώ τα δεδομένα στη μαγνητική ταινία είναι εύκολο να παραλλαχθούν ή και να διαγραφούν (ακόμη και τυχαία), αυτό δεν είναι δυνατό στην έξυπνη κάρτα, γιατί ο μικροεπεξεργαστής της δεν περιέχει δεδομένα για το χρήστη: Ο μικροεπεξεργαστής της κάρτας και ο υπολογιστής, με τον οποίο συνδέεται, επικοινωνούν πριν ο μικροεπεξεργαστής επιτρέψει την πρόσβαση στα δεδομένα που περιέχονται στη μνήμη της κάρτας. Με τον τρόπο αυτό αποτρέπεται η παράχάραξη των δεδομένων κι έτσι ο χρήστης διασφαλίζεται, αν η κάρτα του βρεθεί σε διαφορετικά από τα δικά του χέρια.

Η τροφοδοσία της κάρτας με ενέργεια εξασφαλίζεται από τον αναγνώστη έξυπνης κάρτας (smart card reader), στον οποίο εισάγεται η κάρτα προκειμένου να χρησιμοποιηθεί. Αυτός μπορεί να επικοινωνήσει με κάποιο κεντρικό υπολογιστή, όπου υπάρχουν τα στοιχεία του χρήστη, προκειμένου να εξασφαλιστεί η πρόσβαση σε δεδομένα.

Η μνήμη RAM μιας έξυπνης κάρτας έχει μέγεθος μέχρι 8 Kbytes, η μνήμη ROM μέχρι 346 Kbytes, η μνήμη PROM (προγραμματιζόμενη ROM) μέχρι 256 kbytes. Ο μικροεπεξεργαστής είναι συνήθως 16 bytes, ενώ υποστηρίζει μικρή ομάδα εντολών (εξασφαλίζοντας μικρό μέγεθος), κυρίως αυτών που είναι απαραίτητες για την επικοινωνία με τον αναγνώστη καρτών / υπολογιστή και την κρυπτογράφηση των περιεχόμενων δεδομένων.

## Εφαρμογές έξυπνης κάρτας

Η έξυπνη κάρτα χρησιμοποιείται κυρίως στις εξής εφαρμογές:
* Τραπεζικές συναλλαγές (συσκευές ΑΤΜ, πιστωτικές κάρτες, κάρτες ανάληψης κτλ.)
* Συναλλαγές με υπηρεσίες κοινής ωφέλειας (στη Γερμανία, π.χ., κάθε ασφαλισμένος διαθέτει έξυπνη κάρτα περίθαλψης).
* Δορυφορικοί δέκτες (για τη λήψη συνδρομητικών καναλιών)
* Συστήματα ασφαλείας υπολογιστών
* Συστήματα απαγόρευσης πρόσβασης σε μη εξουσιοδοτημένο προσωπικό.
* Κινητή τηλεφωνία
* Αυτόματα μηχανήματα πώλησης αγαθών.

## Εξωτερικοί σύνδεσμοι

* http://computer.howstuffworks.com/
* http://www.eurosmart.com
* http://www.smartcardbasics.com

Κατηγορία:Έξυπνες συσκευές
Κατηγορία:Μέθοδοι πιστοποίησης
Σερβέτ Γενεύης

Η **Σερβέτ** (γαλλικά: *Servette Football Club 1890 SA*) είναι επαγγελματικό ποδοσφαιρικό σωματείο με έδρα την Γενεύη της Ελβετίας. Τα χρώματα της ομάδας είναι το βυσσινί και το λευκό.

## Ιστορία
thumb|200px|left|Η Σερβέτ Γενεύης το 1900 με τον Παναγή Βρυώνη που εισήγαγε το ποδόσφαιρο στην Ελλάδα
Η Σερβέτ ιδρύθηκε στις 20 Μαρτίου 1890,στο γαλλόφωνο καντόνι της Γενεύης και έχει κατακτήσει 17 Πρωταθλήματα Ελβετίας και 7 Κύπελλα Ελβετίας, γεγονός που την καθιστά την 2η πιο πολυνίκη ομάδα της χώρας έχοντας λιγότερα τρόπαια μόνο από την Γκρασχόπερς . Επίσης έχει κατακτήσει το *Torneo Internazionale Stampa Sportiva* το 1908, μια από τις πρώτες διεθνείς ποδοσφαιρικές διοργανώσεις. Επί έναν αιώνα (1902-2002), η Σερβέτ αγωνίζονταν στο μυθικό γήπεδο *Des Charmilles*, που βρίσκεται σε ένα εργατικό προάστειο της Γενεύης. Έπειτα μετακόμισε στο Στάδιο της Γενεύης, που βρίσκεται στα όρια της Κοινότητα της Lancy.

Η χρυσή περίοδος στην ιστορία της ομάδας υπήρξε η διετία 1978-79 όταν υπό την καθοδήγηση των Umberto Barberis και Claude "Didi" Andrey, κατέκτησε το νταμπλ και έφτασε μέχρι τα προημιτελικά του Κυπέλλου Κυπελλούχων Ευρώπης όπου και αποκλείστηκε με 2 ισοπαλίες από την γερμανική Φορτούνα Ντίσελντορφ, (φιναλιστ του θεσμού εκείνη την χρονιά).

## Πτώχευση
Το 2003 η Σερβέτ έφτασε στα όρια της χρεωκοπίας και τελικά πωλήθηκε στον Γάλλο Μαρκ Ρογιέρ, ο οποίος προχώρησε σε σειρά δαπανηρών και αμφιβόλου αποτελεσματικότητας μεταγραφών. Εξαιτίας των οικονομικών ατασθαλιών, η Σερβέτ ξεκίνησε το πρωτάθλημα της σεζόν 2004/05 με μείον 3 βαθμούς .Ωστόσο έπειτα από σειρά νέων λανθασμένων οικονομικών χειρισμών του προέδρου της, στις 4 Φεβρουαρίου 2005 κηρύχθηκε τελικά σε πτώχευση , έχοντας χρέη άνω των 10 εκατομμυρίων ελβετικών φράγκων και έχοντας απλήρωτους τους παίκτες της από τον προηγούμενο Σεπτέμβριο. Ως λογικό επακόλουθο της πτώχευσης, σημειώθηκε ομαδική έξοδος των επαγγελματιών παικτών από την ομάδα, η Σερβέτ υποβιβάστηκε 2 κατηγορίες και αναγκάστηκε να αγωνίζεται χρησιμοποιώντας την ομάδα των Νέων της (κάτω των 21 ετών). Παρά τις αντιξοότητες, η Σερβέτ κατόρθωσε (σεζόν 2005/06) να ανέβει στην 2η Εθνική Ελβετίας, όπου και αγωνίζεται μέχρι σήμερα. Αξιοσημείωτο είναι το γεγονός ότι μέχρι τα γεγονότα του 2005 η Σερβέτ ήταν το μοναδικό σωματείο που δεν είχε υποβιβαστεί ποτέ από την Α' Εθνική Ελβετίας.

## Τίτλοι
* ** [[Πρωτάθλημα ποδοσφαίρου Ελβετίας|Ελβετικά πρωταθλήματα]] **: **17**
** 1907, 1918, 1922, 1925, 1926, 1930, 1933, 1934, 1940, 1946, 1950, 1961, 1962, 1979, 1985, 1994, 1999 

* ** [[Κύπελλο Ελβετίας ποδοσφαίρου ανδρών|Ελβετικά Κύπελλα]] **: **7**
** 1928, 1949, 1971, 1978, 1979, 1984, 2001

* **[[Κύπελλο Άλπεων]]**: **4**
** 1973, 1975, 1976, 1979

* **Ελβετικό Λιγκ Καπ**: **3**
** 1977, 1979, 1980

* **Torneo Internazionale Stampa Sportiva**: **1**
** 1908

## Παραπομπές


## Εξωτερικοί σύνδεσμοι

* Επίσημη ιστοσελίδα


Κατηγορία:Γενεύη
Κατηγορία:Ποδοσφαιρικές ομάδες Ελβετίας
Κατηγορία:Ιδρύσεις αθλητικών συλλόγων το 1890
Κατηγορία:Ιδρύσεις ποδοσφαιρικών ομάδων το 1890
Γλώσσες Παπούα

Οι **γλώσσες Παπούα** αποτελούν ομάδα 700 περίπου διαφορετικών γλωσσών που ομιλούνται στη περιοχή της Παπούα Νέας Γουινέας από τα νησιά Αλόρ και Τίμορ (δυτικά) μέχρι το Αρχιπέλαγος Σάντα Κρουζ (ανατολικά).

Ο όρος "Παπούα γλώσσες" ή "Γλώσσες Παπούα" αρχικά χρησιμοποιήθηκε προκειμένου να γίνει διαχωρισμός  αυτών από τις αυστρονησιακές και τις αυστραλιανές γλώσσες. Στην αρχή θεωρούνταν ότι και μεταξύ τους οι γλώσσες Παπούα δεν παρουσίαζαν καμία σχέση. Μετά όμως το 1950 η γλωσσολογική έρευνα απέδειξε ότι 300-450 εξ αυτών αποτελούν το γλωσσικό "*μακρόφυλλο*"* της κεντρικής Παπούα Νέας Γουινέας.

Ο αριθμός των ομιλούντων τις γλώσσες αυτές ποικίλλει ανά γλώσσα από μερικές εκατοντάδες μέχρι λίγες χιλιάδες. Περισσότερο διαδεδομένη γλώσσα εξ αυτών είναι η γλώσσα Ένγκα την ομιλούν περίπου 130.000 ιθαγενείς. Πάντως σημειώνεται ότι οι γλώσσες αυτές διαφέρουν μεταξύ τους αρκετά τόσο κατά ιδιώματα όσο και κατά λεξιλόγιο.

(*) Μακρόφυλλο (γλωσσικό) χαρακτηρίζεται ομάδα γλωσσών που συνδέονται λιγότερο στενά μεταξύ τους από εκείνες που κατατάσσονται σε γλωσσικές οικογένειες.

## Πηγή
**Πάπυρος Λαρούς Μπριτάννικα* τ.48ος, σ. 128.


Κατηγορία:Αυστρονησιακές γλώσσες
Μαγνητογράφος

Ο λεγόμενος **μαγνητογράφος** είναι αυτογραφικό όργανο που καταγράφει τις μεταβολές των τριών μεγεθών που περιγράφουν το γήινο μαγνητισμό, δηλαδή της έγκλισης, της απόκλισης και της οριζόντιας συνιστώσας.

Ο μαγνητογράφος είναι ένα σύνθετο όργανο που αποτελείται από τρία βαριόμετρα που φέρουν μαγνητικές βελόνες με ειδικά κάτοπτρα, τα οποία συνδυαζόμενα με κατάλληλους φακούς στέλνουν φωτεινές δέσμες σε φωτογραφικό χάρτη που φέρεται σε κύλινδρο που κινείται αργά με τη χρήση ωρολογιακού μηχανισμού.

Κάθε μεταβολή των μαγνητικών στοιχείων προκαλεί και μετακίνηση του αντίστοιχου φωτεινού στίγματος στο φωτογραφικό χάρτη, σχηματίζοντας έτσι κυματοειδείς καμπύλες που δείχνουν τις μεταβολές που συνέβησαν στον χρόνο παρακολούθησης.

Κατηγορία:Μαγνητόμετρα
Κωνσταντίνος Γαλάτης

Ο **Κωνσταντίνος Γαλάτης** ήταν δήμαρχος Αθηναίων.

## Βιογραφικά στοιχεία

Στις 14 Νοεμβρίου 1854 εξελέγη δήμαρχος Αθηναίων. Επανεξελέγη το 1855 αλλά απεβίωσε κατά τη διάρκεια της θητείας του στις 24 Μαρτίου 1857.

## Αναφορές


Γαλατης
Λοξοδρομική απόσταση

**Λοξοδρομική απόσταση** ονομάζεται η απόσταση μεταξύ δύο τόπων ακολουθώντας λοξοδρομική πλεύση. Η λοξοδρομική απόσταση αποτελεί τμήμα τόξου της λοξοδρομικής καμπύλης που ενώνει αφετήριο σημείο προς το τερματικό σημείο ενός πλου, και που εκφράζεται σε ναυτικά μίλια. 

Η λοξοδρομική απόσταση είναι πάντως επιμηκέστερη του τόξου του μεγίστου κύκλου της Γης που διέρχεται από τα παραπάνω σημεία (απόπλου - προσέγγισης). Έτσι στους διεθνείς πίνακες αποστάσεων λιμένων ή ναυτιλιακού ενδιαφέροντος σημείων, όταν αυτά απέχουν μεταξύ τους περισσότερο από 600 ν.μ. δίδονται δύο αποστάσεις, η κατά λοξοδρομία, λοξοδρομική, και η κατά ορθοδρομία, ορθοδρομική.

Κατηγορία:Χαρτογραφία
Κατηγορία:Ναυσιπλοΐα
Farman MF.7

Το **Maurice Farman MF.7 Longhorn** ήταν Γαλλικό αναγνωριστικό διπλάνο σχεδιασμένο από τον Μωρίς Φαρμάν, που αναπτύχθηκε πριν τον πρώτο παγκόσμιο πόλεμο. Το παρωνύμιο του προερχόταν από το χαρακτηριστικό πρόσθια τοποθετημένο πηδάλιο ανόδου, καθόδου και τα επιμηκυμένα πέδιλα ολίσθησης. Το MF.7 έφερε κινητήρα Renault. 

Υπηρέτησε με τις Βρετανικές και Γαλλικές ένοπλες δυνάμεις στα πρώτα στάδια του πολέμου και στη συνέχεια χρησιμοποιήθηκε ως εκπαιδευτικό. Εξήντα MF.7 πωλήθηκαν στη Νορβηγία και υπηρέτησαν με την αεροπορική υπηρεσία του Νορβηγικού στρατού. 

Το MF.7 υπήρξε ένα από τα πρώτα αεροπλάνα της (μετέπειτα) Ελληνικής Πολεμικής Αεροπορίας με σημαντική δράση στη διάρκεια των Βαλκανικών Πολέμων. Τον Δεκέμβριο του 1912 πέταξαν για πρώτη φορά στην Ήπειρο με τη βάση τους να βρίσκεται στο αεροδρόμιο της Νικόπολης στη Πρέβεζα. Στις 5 Φεβρουαρίου του 1913 ο υπολοχαγός Μιχαήλ Μουτούσης και ο σημαιοφόρος Αριστείδης Μωραϊτίνης πραγματοποίησαν με Farman MF.7 που είχε μετατραπεί σε υδροπλάνο την πρώτη στην ιστορία αποστολή ναυτικής συνεργασίας πάνω από τα Δαρδανέλια.

## Χρήστες

;
;
;
;
;
;
;
;
;
;
;

## Αναφορές



## Δείτε επίσης

### Αεροσκάφη που σχετίζονται με την ανάπτυξη του MF.7

* Farman MF.11

## Εξωτερικοί σύνδεσμοι

* Το Farman MF.7 στο luftfahrtmuseum.com
* Το Farman MF.7 στο Virtual Aircraft Museum
* Φωτογραφίες του Farman MF.7 από το Musée de l'Air Paris

MF.7
MF
MF
Κατηγορία:Εμβολοκινητήρια στρατιωτικά αεροσκάφη
MF
Αεροσκάφος συνδέσμου

thumb|right|250px|Auster AOP.9
**Αεροσκάφη συνδέσμου** (αγγλικά: *liaison aircraft*) ονομάστηκαν μικρά, συνήθως άοπλα αεροσκάφη που αναπτύχθηκαν πριν από το δεύτερο παγκόσμιο πόλεμο και χρησιμοποιήθηκαν από τις στρατιωτικές δυνάμεις κυρίως σε ρόλους παρατήρησης πυροβολικού και μεταφοράς αξιωματικών και αγγελιοφόρων. Τα αεροσκάφη χρησιμοποιήθηκαν ακόμα για αναγνώριση του πεδίου της μάχης, μεταφορά τραυματιών, έλεγχο στρατιωτικών φαλαγγών, ελαφρά μεταφορά φορτίου και άλλα παρόμοια καθήκοντα. Είναι επίσης γνωστά και ως **Αεροσκάφη στρατιωτικής συνεργασίας**. Ήταν ικανά να επιχειρούν από μικρούς, απροετοίμαστους διαδρόμους, έχοντας ικανότητες βραχείας από-προσγείωσης (*STOL*), ενώ τα περισσότερα αεροσκάφη συνδέσμου αναπτύχθηκαν από, ή χρησιμοποιήθηκαν αργότερα ως ελαφριά αεροπλάνα γενικής αεροπορίας. Τα αεροσκάφη συνδέσμου αντικαταστάθηκαν στο σύγχρονο πεδίο μάχης από το ελικόπτερο.

## Αεροσκάφη συνδέσμου ανά χώρα
thumb|230px|Fieseler Fi 156 Storch
thumb|200px|Vultee L-1A
### Γερμανία
* Fieseler Fi 156 *Storch*
* Messerschmitt Bf 108 *Taifun*

### Πολωνία
* Lublin R-XIII

### Ηνωμένο Βασίλειο
* Westland Lysander
* Taylorcraft Auster AOP

### Ηνωμένες Πολιτείες

* Vultee L-1 *Vigilant*
* Taylorcraft L-2 *Grasshopper*
* Aeronca L-3 *Grasshopper*
* Piper L-4 *Grasshopper*
* Stinson L-5 *Sentinel*
* North American / Ryan L-17 *[[Navion]]*

## Εξωτερικοί σύνδεσμοι

* www.als-cannonfield.com - Η Alamo Liaison Squadron 
* Liaison Aircraft Fly-In at the National Museum of the U.S. Air Force
* Φωτογραφίες αεροσκαφών συνδέσμου

Κατηγορία:Τύποι αεροσκαφών
Μίκα

Η λέξη **μίκα** μπορεί να αναφέρεται:

* Σε κατηγορία πυριτικών ορυκτών με πολύπλοκη μοριακή δομή, που είναι γνωστότερα ως μαρμαρυγίες.
* Στον τραγουδιστή Μίκα Πένιμαν, γνωστό ως Mika.
* Στην αρμένικη ποδοσφαιρική ομάδα ΦΚ Μίκα.
Μαγνητεγερτική δύναμη

**Μαγνητεγερτική δύναμη** ονομάζεται η οποιαδήποτε αιτία που προκαλεί δυναμική ροή ενός μαγνήτη που είναι χαρακτηριστική τόσο του μαγνήτη όσο και του μαγνητικού κυκλώματος.

Η μαγνητεγερτική δύναμη των πηνίων και των ηλεκτρομαγνητών είναι ανάλογη  προς τον αριθμό των αμπεροστροφών ή και λεγομένων αμπεροτυλιγμάτων, δηλαδή ανάλογος του αριθμού των σπειρών (ή σπειρωμάτων) αυτών και της έντασης του ηλεκτρικού ρεύματος που διέρχεται μέσω αυτών.

Μονάδα μέτρησης της μαγνητεγερτικής δύναμης λαμβάνεται το **[[γκίλμπερτ]]**, (προς τιμή του Άγγλου φυσικού Γουΐλιαμ Γκίλμπερτ), που είναι η μαγνητεγερτική δύναμη μιας σπείρας που διαρρέται από ρεύμα έντασης 0,8 αμπέρ. Αυτό σημαίνει ότι ένα γκίλμπερτ είναι ίσο με 0,8 αμπεροστροφές, και επομένως μια αμπεροστροφή ισούται με 1,25 γκίλμπερτ(ς).

Κατηγορία:Μαγνητισμός
Μαγνητοστατική

Η **Μαγνητοστατική** είναι ιδιαίτερο τμήμα της Φυσικής αλλά και κεφάλαιο του Μαγνητισμού  που ασχολείται με τους μόνιμους μαγνήτες. 

Η Μαγνητοστατική είναι η αντίστοιχη προς την Ηλεκτροστατική του ηλεκτρισμού.

*
Κατηγορία:Μαγνητισμός
Μαγνητοστατικη
Σημαία της Τουρκικής Δημοκρατίας της Βόρειας Κύπρου

right|thumb|Η σημαία της ΤΔΒΚ
Η **[[σημαία]] της [[Τουρκική Δημοκρατία της Βόρειας Κύπρου|Τουρκικής Δημοκρατίας της Βόρειας Κύπρου]]** (ΤΔΒΚ) βασίζεται στα φερώνυμα σύμβολα στη σημαία της Τουρκίας δηλαδή στα χρώματα της τουρκικής σημαίας τα σύμβολά της. Στη σημαία του ψευδοκράτους υπάρχουν δύο κόκκινες οριζόντιες λωρίδες ανά μία στο άνω και στο κάτω μέρος. Επίσης, η ορθία ημισέληνος και το αστέρι φέρονται στο μέσον με κόκκινο χρώμα.

Η σημαία επιλέχθηκε έπειτα από διαγωνισμό. 

## Αναγνώριση
Η κρατική σημαία της ΤΔΒΚ αναγνωρίζεται μόνο από τις αρχές στην Τουρκία.thumb|Η σημαία του Προέδρου της ΤΔΒΚ.
Η σημαία που χρησιμοποιεί ο Αρχηγός Κράτους είναι η κρατική σημαία, με τη διαφορά ότι επιπλέον υπάρχει στην άνω προσίστια γωνία ένα ερυθροκίτρινο αστέρι. Επίσης η σημαία αυτή φέρει κίτρινο περίγραμμα.

## Εξωτερικοί σύνδεσμοι

* Η σημαία στις «Σημαίες του Κόσμου»

Τουρκ
Κατηγορία:Τουρκική Δημοκρατία της Βόρειας Κύπρου
Θυρεός της Τουρκικής Δημοκρατίας της Βόρειας Κύπρου

right|120px
Ο **θυρεός** της, αναγνωρισμένης μόνο από την Τουρκία, **[[Τουρκική Δημοκρατία της Βόρειας Κύπρου|Τουρκικής Δημοκρατίας της Βόρειας Κύπρου]]** (ΤΔΒΚ) βασίζεται στον θυρεό της Κυπριακής Δημοκρατίας, με τη διαφορά ότι αφαιρέθηκε η χρονολογία 1960, που είναι και το έτος κατά το οποίο το νησί έγινε ανεξάρτητο κράτος. Ως νέο έτος στον τ/κ θυρεό αναφέρεται το 1983, οπότε και κατά παραβίαση του Καταστατικού των Ηνωμένων Εθνών, ανακηρύχθηκε μονομερώς η ΤΔΒΚ. Επίσης, στο θυρεό με το σύμβολο ειρήνης, το περιστέρι, προστέθηκε το ισλαμικό σύμβολο, η ημισέληνος με το αστέρι.

## Εξωτερικοί σύνδεσμοι

* Το εθνόσημο στις «Σημαίες του Κόσμου»

Τουρκ
Κατηγορία:Τουρκική Δημοκρατία της Βόρειας Κύπρου
ΦΚ Μόσχας

Η **ΦΚ Μόσχας** (ρωσικά: ФК Москва) ήταν ρωσική ομάδα ποδοσφαίρου που ιδρύθηκε το 1997. Αγωνίστηκε στην ανώτερη κατηγορία του ρωσικού πρωταθλήματος μέχρι το 2009.

Χρώματα της ομάδας ήταν το βυσσινί και το μαύρο και το ψευδώνυμό της «αστοί» (горожане), επειδή ανήκε στο Δημαρχείο της Μόσχας. Ως έδρα χρησιμοποιούσε το στάδιο «Εντουάρντ Στρελτσόφ», χωρητικότητας 13.450 θεατών.

## Ιστορία
Στα μέσα δεκαετίας του 1990 η αυτοκινητοβιομηχανία «ЗИЛ» που κατείχε την ομάδα Τορπέντο Μόσχας δεν μπορούσε πλέον να την συντηρήσει και την μεταβίβασε στην εταιρεία Λουζνίκι που κατείχε το ομώνυμο στάδιο. Έτσι η Τορπέντο μετακόμισε σε άλλη συνοικία της Μόσχας εγκαταλείποντας το παλιό της γήπεδο, το «Στάδιο Τορπέντο».

Το 1997 η «ЗИЛ», που παρέμεινε ιδιοκτήτρια του Σταδίου Τορπέντο, αποφάσισε να δημιουργήσει ξανά μια ομάδα, την οποία ονόμασε «Τορπέντο-ΖΙΛ». Έτσι για ένα διάστημα υπήρχαν στη Μόσχα δύο *Τορπέντο*. Το 2003 η «ЗИЛ» πούλησε τη νέα ομάδα σε μια εταιρεία μεταλλουργίας, με αποτέλεσμα να μετονομαστεί σε «Τορπέντο-Μέταλουργκ». Τον Ιούλιο του 2004 η ομάδα μεταβιβάστηκε στην Διοίκηση της πόλης της Μόσχας και έτσι προέκυψε το νέο όνομα «ΦΚ Μόσχας».

Η καλύτερη θέση που έχει τερματίσει ως τώρα είναι η τέταρτη το 2007. Το ίδιο έτος ο επιθετικός της, Ντιμίτρι Κιριτσένκο, αναδείχθηκε πρώτος σκόρερ του πρωταθλήματος. Στη συνέχεια η ομάδα αγωνίστηκε στο Κύπελλο Ιντερτότο, όπου έφτασε ως τον 2ο γύρο, πριν αποκλειστεί από τη Χέρτα Βερολίνου.

Στις 28 Δεκεμβρίου του 2010, η ομάδα αποχώρησε από το πρωτάθλημα μετά την απόφαση του βασικού χορηγού της ομάδας, ГМК «Норильский Никель», να διακόψει την οικονομική ενίσχυση.

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις αθλητικών συλλόγων το 1997
Κατηγορία:Αθλητισμός στη Μόσχα
Μ
Μαγνητικό κύκλωμα

Ένα **μαγνητικό κύκλωμα** αποτελείται από ένα ή περισσότερα κλειστά κυκλώματα που περιέχουν μαγνητική ροή . Η ροή παράγεται συνήθως από μόνιμους μαγνήτες ή ηλεκτρομαγνήτες και περιορίζεται στη διαδρομή από μαγνητικούς πυρήνες που αποτελούνται από σιδηρομαγνητικά υλικά όπως ο σίδηρος, αν και μπορεί να υπάρχουν διάκενα αέρα ή άλλα υλικά στη διαδρομή. Τα μαγνητικά κυκλώματα χρησιμοποιούνται για την αποτελεσματική διοχέτευση μαγνητικών πεδίων σε πολλές συσκευές όπως ηλεκτρικούς κινητήρες, γεννήτριες, μετασχηματιστές, ρελέ, ηλεκτρομαγνήτες ανύψωσης, SQUID, γαλβανόμετρα και κεφαλές μαγνητικής εγγραφής.

Η σχέση μεταξύ μαγνητικής ροής, μαγνητοκινητικής δύναμης και μαγνητικής αντίστασης σε ένα μη κορεσμένο μαγνητικό κύκλωμα μπορεί να περιγραφεί από **το νόμο του Hopkinson**, ο οποίος έχει μια επιφανειακή ομοιότητα με τον νόμο του Ohm στα ηλεκτρικά κυκλώματα, με αποτέλεσμα την ένα προς ένα αντιστοιχία μεταξύ των ιδιοτήτων ενός κυκλώματος και ενός ανάλογου ηλεκτρικού κυκλώματος. Με τη χρήση αυτής της έννοιας τα μαγνητικά πεδία πολύπλοκων διατάξεων, όπως οι  μετασχηματιστές μπορούν να επιλυθούν γρήγορα χρησιμοποιώντας τις μεθόδους και τις τεχνικές που έχουν αναπτυχθεί για τα ηλεκτρικά κυκλώματα.

Μερικά παραδείγματα μαγνητικών κυκλωμάτων είναι:

* μαγνήτης πετάλου με σιδερένιο φύλακα (κύκλωμα χαμηλής αντίστασης)
* μαγνήτης πετάλου χωρίς φύλακα (κύκλωμα υψηλής αντίστασης)
* ηλεκτροκινητήρας (κύκλωμα μεταβλητής αντίστασης)

Κατηγορία:Ηλεκτρομαγνητισμός
Μεχμέτ Αλί Ταλάτ

Ο **Μεχμέτ Αλί Ταλάτ** (*Mehmet Ali Talât*) ήταν ο 2ος πρόεδρος της *ντε φάκτο* «ΤΔΒΚ» από το 2005 ως το 2010. Το κράτος αυτό ανακηρύχθηκε παράνομα από το Ραούφ Ντενκτάς το 1983 και δεν έχει αναγνωριστεί διεθνώς από καμιά χώρα, με εξαίρεση την Τουρκία. Για το λόγο αυτό, τα Ηνωμένα Έθνη θεώρησαν τον Ταλάτ όχι πρόεδρο χώρας, αλλά διαπραγματευτή καλής θελήσεως στο όνομα της κοινότητας των Τουρκοκυπρίων στην κατεχόμενη Κύπρο. 

## Βιογραφία
Γεννήθηκε στην Κερύνεια, στις 6 Ιουλίου του 1952 και ολοκλήρωσε τις γυμνασιακές του σπουδές στην Κύπρο. Σπούδασε Ηλεκτρολόγος και Ηλεκτρονικός Μηχανικός στο Τεχνικό Πανεπιστήμιο της Μέσης Ανατολής στην Άγκυρα. Πρωτοστάτησε ως φοιτητής στην ίδρυση του πρώτου συνδικάτου των Τουρκοκυπρίων (KOGEF) και ανέλαβε πρώτος Πρόεδρός του. Είναι παντρεμένος και έχει 2 παιδιά.

## Πολιτική καριέρα
Ο Ταλάτ ήταν ηγέτης του Ρεπουμπλικανικού Τουρκικού Κόμματος (Cumhuriyetçi Türk Partisi). Ήταν Υπουργός Παιδείας και Πολιτισμού στην κυβέρνηση της ΤΔΒΚ, μετά τις εκλογές του 1993. Στην επόμενη κυβέρνηση συνασπισμού ανέλαβε το ίδιο υπουργικό αξίωμα και έπειτα έγινε αντιπρόεδρος στην τρίτη κυβέρνηση συνασπισμού. Εξελέγη βουλευτής το 2003. Έγινε Πρωθυπουργός και σχημάτισε κυβέρνηση συνασπισμού στις 13 Ιανουαρίου του το 2004 και εν συνεχεία κέρδισε στις εκλογές στις 20 Φεβρουαρίου του 2005. Στη συνέχεια σχημάτισε κυβέρνηση συνασπισμού με εταίρους το δικό του κόμμα (CTP) και το Δημοκρατικό Κόμμα (DP). 

Μετά τη νίκη του ΡΤΚ στις παράνομες βουλευτικές εκλογές στις 20 Φεβρουαρίου του 2005, ηγήθηκε της δεύτερης κυβέρνησης συνασπισμού μεταξύ CΤP και DP. Στις 17 Απριλίου του 2005 εκλέχθηκε πρόεδρος της ΤΔΒΚ και διαδέχθηκε στο αξίωμα τον αποσυρθέντα Ραούφ Ντενκτάς, ενώ την πρωθυπουργία ανέλαβε ο Φερντί Σαμπίτ Σογιέρ. Κυβέρνησε ως το 2010, οπότε ηττήθηκε στις εκλογές από τον πρωθυπουργό του, Ντερβίς Έρογλου.

Θετική ενέργειά του για τους Ελληνοκυπρίους ήταν η απόφασή του να επαναλειτουργήσει ο ναός του Αγίου Μάμαντα στην κατεχόμενη Μόρφου.

Ο Ταλάτ ανελίχθηκε πολύ γρήγορα. Μόνο τους τελευταίους 18 μήνες  ο Ταλάτ συναντήθηκε με περισσότερους ξένους αξιωματούχους από όσους δέχθηκαν να δουν τον Ντενκτάς από το 1974. 

Το 2006 η Διεθνής Ομοσπονδία Αυτοκινήτου αντιτάχθηκε στην επιλογή της Τουρκίας να απονείμει ο Ταλάτ το τρόπαιο στο νικητή του τουρκικού Γκραν Πρι Φελίπε Μάσα, και θεώρησε ότι το γεγονός ότι ο Ταλάτ ήταν επικεφαλής ενός μη αναγνωρισμένου κράτους σήμαινε αντίθεση στην πολιτική ουδετερότητας της Ομοσπονδίας. Τελικά η απονομή έγινε αλλά η Τουρκία τιμωρήθηκε με πρόστιμο.

## Παραπομπές


## Εξωτερικοί σύνδεσμοι
* 
* «Προεδρία» της ΤΔΒΚ 

Ταλατ
Μαγνητική βελόνα

Η λεγόμενη **μαγνητική βελόνα** ή *μαγνητική βελόνη* είναι ένας πολύ λεπτός και πολύ ελαφρύς τεχνικός μαγνήτης που το σχήμα του είναι συνήθως επίμηκες οξύμορφος ρόμβος, πολύ λεπτού πάχους, που μπορεί να περιστρέφεται ελεύθερα επί κατακορύφου άξονα, από του κέντρου του.

Η μαγνητική βελόνα αποτελεί το κύριο και θεμελιώδες εξάρτημα των πάσης φύσεως "ξηρών" μαγνητικών πυξίδων.

Περί της εφαρμογής της στη ναυσιπλοΐα δείτε σχετικά το άρθρο ανεμολόγιο που είναι πολύ αρχαιότερο της μαγνητικής βελόνας πλην όμως ο συνδυασμός και των δύο αποτελούν σήμερα τον "μαγνητικό δίσκο" των πάσης φύσεως "υγρών" μαγνητικών πυξίδων.

## Ιστορία
Από την αρχαιότητα όταν ο άνθρωπος επιδόθηκε στη ναυτιλία παρατήρησε πως ο Πολικός Αστέρας δεν μετακινούνταν από τη θέση του στον ουράνιο θόλο με συνέπεια να χρησιμοποιεί αυτόν για πυξίδα του. Όταν όμως ο Πολικός δεν ήταν ορατός τότε χρησιμοποιούσε άλλα ουράνια σώματα όπως τον Ήλιο τη Σελήνη κ.λπ. Έτσι η έννοια της πυξίδας ως κατεύθυνση είναι πολύ παλαιά. Παρά ταύτα η καταγωγή της μαγνητικής βελόνας δεν είναι γνωστή. Το 203 π.Χ. όταν ο Αννίβας απέπλευσε από την Ιταλία λέγεται πως ο πλοηγός του έφερε το όνομα "Pelorus". Κανείς όμως δεν είναι σήμερα βέβαιος αν αυτό το όνομα ταυτιζόταν με μαγνητική βελόνα που κατ΄ άλλους υποστηρίζεται πως την έφερε (εισήγαγε) ο Μάρκο Πόλο στην Ιταλία από την Κίνα τον 13ο αιώνα. Αυτό όμως που τουλάχιστον ιστορικά είναι εξακριβωμένο είναι ότι το 1269 ο Petrus Peregrinus περιλαμβάνει στο βιβλίο του "Epistola de Magnete" αναφορά για μαγνητική βελόνα στηριζόμενη σε αξονίσκο και επιπλέουσα εντός δοχείου ύδατος και μάλιστα με **γραμμή πίστεως** προκειμένου να λαμβάνεται και διόπτευση.

Πάντως η σημερινή εμπιστοσύνη της μαγνητικής βελόνης και κατ΄ επέκταση της μαγνητικής πυξίδας ανάγεται στον Κέλβιν ο οποίος και την τελειοποίησε στη σημερινή της μορφή πριν περίπου ένα αιώνα.

Βελόνα
Kendall Square Research

Η **Kendall Square Research** (KSR) ήταν μια επιχείρηση υπερυπολογιστών με κεντρικά γραφεία το 1986 στην πλατεία Κένταλλ στο Καίμπριτζ της Μασσαχουσέτης, κοντά στο Ίδρυμα Τεχνολογίας της Μασαχουσέτης, το MIT.
Ιδρύθηκε από τον Henry Burkhardt ΙΙΙ, πρώην ιδρυτικό μέλος της Data General και της Encore Computer και αρχιτέκτονας του PDP-8, και από το Steve Frank.

Η KSR παρήγαγε δύο πρότυπα ενός υπερυπολογιστή, τον KSR1 και τον KSR2.

## Τεχνολογία
Οι υπολογιστές της KSR είχαν για λειτουργικό μια ειδικά προσαρμοσμένη έκδοση του OSF/1, μια παραλλαγή του Unix.
Βασικό αρχιτεκτονικό γνώρισμά τους ήταν η κοινή μνήμη που είχε πραγματοποιηθεί ως μνήμη κρύπτης (COMA).
Το σύστημα μνήμης κρύπτης επέτρεπε την αντιγραφή ή και μεταγραφή, δηλαδή μετακίνηση των δεδομένων όπως ακριβώς χρειάζονταν για πρόσβαση από τους επεξεργαστές.
Οι επεξεργαστές ήταν αραδιασμένοι σε σχήμα δακτυλίων, ενώ το λειτουργικό σύστημα επέτρεπε την διαδικασία μεταγραφής, δηλαδή μετακόμισης των διεργασιών.
Οι επεξεργαστές του KSR-1 ήταν εξειδικευμένοι επεξεργαστές τύπου RISC εξηντατεσσάρων bit στην ταχύτυτα των 20 MHz, ενώ ήταν ικανοί να προσφέρουν μέγιστη παραγωγή των 20 MIPS και 40 MFLOPS.
Το ολικό σύστημα ήταν εξοπλισμένο από 8 μέχρι 1088 αυτών των επεξεργαστών. Ο επεξεργαστής KSR-2 ήταν όμοιος με τον ΚSR-1, απλά ήταν εξοπλισμένος με επεξεργαστές διπλάσιας ταχύτητας, δηλαδή 40 MHz.

## Η εξέλιξη της ιστορίας
Λόγω της ταχείας επέκτασης της, η εταιρεία μετακόμισε προς το τέλος της δεκαετίας του 1980 στο Waltham της Μασαχουσέτης.
Το πρώτο σύστημα KSR1 εγκαταστάθηκε το 1991 και οι πωλήσεις του KSR1 πήγαιναν καλά, αλλά κατά την διάρκεια της εξέλιξης του συστήματος KSR2, η επιχείρηση έπεσε έξω εξαιτίας από παρατυπίες λογιστικής. Η εταιρία έκλεισε το 1993.

## Ταξινόμηση
Ανταγωνιστές της KSR ήταν οι Thinking Machines και Meiko, καθώς και οι κλασσικές εταιρείες των υπολογιστών, η IBM, Intel και Sun Microsystems.

Κατηγορία:Επιχειρήσεις υπολογιστών
Φερντί Σαμπίτ Σογιέρ

Ο **Φερντί Σαμπίτ Σογιέρ** (τουρκικά: Ferdi Sabit Soyer) είναι Τουρκοκύπριος πολιτικός. Είναι αντιπρόεδρος του Ρεπουμπλικανικού Κόμματος της Τουρκίας (CTP). Στα ελληνικά και κυπριακά ΜΜΕ αποκαλείται «ψευδοπρωθυπουργός» ή «λεγόμενος πρωθυπουργός».

## Βιογραφικά στοιχεία
Γεννήθηκε στις 5 Μαρτίου του 1952 στη Λευκωσία και ολοκλήρωσε τη Δευτεροβάθμια Εκπαίδευση στην Κύπρο. Δεν ολοκλήρωσε τις ιατρικές σπουδές του στην Άγκυρα για πολιτικούς λόγους. Έπειτα δραστηριοποιήθηκε σε συνδικαλιστικές ομάδες και μάλιστα ανέλαβε ηγετική δράση. Είναι παντρεμένος με 2 παιδιά.

## Πολιτική καριέρα
Εξελέγη για πρώτη φορά "βουλευτής" το 1985 και με εξαίρεση την περίοδο 1990-1993 έκτοτε εκλέγεται συνεχώς. Υπηρέτησε στο "Υπουργείο Γεωργίας, Ενέργειας και Φυσικών Πόρων" στην ούτω καλούμενη κυβέρνηση συνασπισμού του 1993. 

Διορίστηκε από το Μεχμέτ Αλί Ταλάτ στην ούτω καλούμενη πρωθυπουργία του ψευδοκράτους στις 25 Απριλίου του 2005. Λίγο μετά, στις 21 Μαΐου του 2005 εξελέγη στην προεδρία του Ρεπουμπλικανικού Κόμματος της Τουρκίας (CTP). Ο Σογιέρ ηγήθηκε ψευδοκυβέρνησης συνασπισμού, η οποία ανατράπηκε όταν το CTP διέκοψε τη συνεργασία του με τον πρώην συνεργάτη του στον συνασπισμό, το Δημοκρατικό Κόμμα. Τον Σεπτέμβριο του 2006 σχημάτισε νέα κυβέρνηση συνασπισμού.

Το 2007, επέβαλε φόρο 30% στα προϊόντα που αγοράζονται από τις ελεύθερες περιοχές της Κύπρου.

### Εκλογική ήττα 2009
Στις 19 Απριλίου του 2009 διεξήχθησαν οι αποκαλούμενες βουλευτικές εκλογές, έναν χρόνο νωρίτερα από ό,τι αναμενόταν. Η απόφαση για την διεξαγωγή των πρόωρων εκλογών έγινε από το "κυβερνών" Ρεπουμπλικανικό Τουρκικό Κόμμα.

Το ακροδεξιό Κόμμα Εθνικής Ενότητας του Ντερβίς Έρογλου κέρδισε το Ρεπουμπλικανικό Τουρκικό Κόμμα του Μεχμέτ Αλί Ταλάτ εξασφαλίζοντας νίκη και αυτοδυναμία έναντι του Ρεπουμπλικανικού Τουρκικού Κόμματος του Σογιέρ. . Στις αποκαλούμενες εκλογές, το κόμμα του Έρογλου έλαβε ποσοστό 44,16% και "αυτοδυναμία" με 26 έδρες στη «βουλή». Το κόμμα του Σογιέρ ήρθε δεύτερο με 29,34% τοις εκατό και κατέλαβε 16 έδρες.
Ο Σογιέρ παραιτήθηκε στις 21 Απριλίου και έπειτα από δέκα ημέρες ο Έρογλου έλαβε εντολή σχηματισμού νέας "κυβέρνησης".

## Παραπομπές


Σαμπίτ Σογιέρ
KSCL

Το 1965 η εταιρεία **Systems Consultants Limited** (**SCL**) ιδρύθηκε στο Εδιμβούργο στον τομέα της πληροφορικής.
Τα τρία ιδρυτικά της μέλη ήταν τέως μηχανικοί της ΙΒΜ.

Αρχικά η επιχείρηση στράφηκε στον κλάδο ταξιδιών, αναψυχής και τεχνικών έργων. Το 1986 πήρε μια αλλαγή κατεύθυνσης και παρείχε το πρώτο σύστημα τιμολόγησης κινητής τηλεπικοινωνίας.

## Το ιστορικό της επιχείρησης
Το 1991 η εταιρεία αγοράστηκε από την *Kingston Communications* (*Hull*) *PLC* και ονομάστηκε **Kingston-SCL**.
Μετά από την ανάληψη από την *Κίνγκστον*, η επιχείρηση άρχισε να ανθίζει και να επεκτείνεται διεθνώς.
Το 1992 άνοιξε γραφεία στο Παρίσι και το Μόναχο.
Το 1993 ακολούθησε το γραφείο στο Χονγκ Κονγκ και το 1998 στο Νέο Δελχί.
Οι δραστηριότητες ήταν τόσο μεγάλες, που το 1997 η εταιρεία βραβεύτηκε με το *Queen's Award* για τις εξαγωγικές επιδώσεις τους.
Το 1998 η επιχείρηση αγοράστηκε από την διοικητή της επιτροπή και επέστρεψε στις ρίζες της. Τον Νοέμβριο του 1999 άλλαξε το όνομά της σε *KSCL Limited*.

Το 1999 κέρδισε επίσης το βραβείο *3i* ως κορυφαία επιχείρηση τεχνολογίας της Σκωτίας.
Σύμφωνα με δύο έρευνες, που πραγματοποιήθηκαν επίσης το 1999, η επιχείρηση επιβεβαιώθηκε ως μεγαλύτερη επιχείρηση ανάπτυξης λογισμικού στη Σκωτία, το Ν° 17 ως επιχείρηση λογισμικών στην  Βρετανία και το Ν° 39 στην Ευρώπη.

Στα τέλη του 1999 η εταιρεία πουλήθηκε για άλλη μια φορά στην γερμανική Telesens και μετονομάστηκε σε *TelesensKSCL*. Η *TelesensKSCL* έπεσε έξω στα τέλη του 2000.

## Επιτεύγματα
Το 1991 η επιχείρηση παρήγαγε το παγκόσμια πρώτο σύστημα τιμολόγησης κινητής τηλεπικοινωνίας GSM για την φινλανδική *[[Radiolinja]]*. Το λογισμικό που λεγόταν *[[Jupiter]]*, μπήκε σε λειτουργία  και στην *[[France Telecom Mobiles]]* (*FTM*), στην οποία το 1997 τιμολογούσε 2,5 εκατομμύρια συνδρομητές.
Το 1998 η *[[Torch Telecom]]* (τμήμα της *[[Kingston Communications]]*) έγινε ο πρώτος πελάτης στον τομέα της σταθερής τηλεπικοινωνίας.
Επίσης το 1998 η *[[Elsacom]]* έγινε ο πρώτος πελάτης στον τομέα της δορυφορικής τηλεπικοινωνίας.
Το 1999 διεύθυνε τη παγκόσμια μεγαλύτερη μετατροπή τιμολόγησης για την *[[BT Cellnet]]* - περιλαμβάνοντας 1,3 εκατομμύριο συνδρομητές.
Επίσης το 1999 διεκπεραίωσε την παγκόσμια μεγαλύτερη βελτίωση τιμολόγησης στην FTM περιλαμβάνοντας 5,5 εκατομμύρια συνδρομητές.
Πάλι το 1999 το Jupiter παρείχε την παγκόσμια πρώτη συγκλίνοντα λύση τιμολόγησης σταθερής και κινητής τηλεπικοινωνίας για την *[[SmarTone]]*.

## Πηγές
*Η ιστορία της KSCL

## Εξωτερικοί σύνδεσμοι
*TelesensKSCL
*KSCL Convergent Billing Administration, Customer Care System Boasts 300% Performance Increase With Compaq Servers

Κατηγορία:Επιχειρήσεις υπολογιστών
Κατηγορία:Επιχειρήσεις του Ηνωμένου Βασιλείου
Σεμεντίτης

thumb
Ο **σεμεντίτης** είναι διαμεταλλική ένωση του σιδήρου με τον άνθρακα (καρβίδιο) με χημικό τύπο Fe3C και σύσταση 93,31% κ.β. Fe και 6,69% κ.β. C. Πρόκειται για σκληρή και εύθραυστη στερεά φάση με ιδιαίτερη σημασία στην μεταλλογνωσία του χάλυβα.

Ο σεμεντίτης κρυσταλλώνεται στο ορθορομβικό σύστημα και η σκληρότητά του φτάνει τα 800 HB (Brinell). 

Σε κοινούς ανθρακούχους χάλυβες υποευτηκτοειδούς σύστασης (C 3C. 

## Εξωτερικοί σύνδεσμοι
* H. K. D. H. Bhadeshia,  "The structure of cementite"  &mdash; Η κρυσταλλική δομή του σεμεντίτη και άλλο υλικό για την φάση αυτή· από το Πανεπιστήμιο του Καίμπριτζ .
* webmineral.com: "Cohenite mineral data"

Κατηγορία:Μεταλλουργία
Κατηγορία:Καρβίδια